صغیر تبسم

**صغیر تبسم** (انگریزی:**Saghir Tabassum**، پیدائش: 1981ء) پاکستان میں ایک پنجابی زبان کے شاعر اور جنوری (2026ء تک) گیارہ تخلیقی و تحقیقی کتب کے مصنف ہیں۔ اُن کی شاعری میں نظمیں اور غزلیں،دونوں شامل ہیں اور یہ پنجابی شاعری میں ایک نئے ذائقے کا اضافہ کرتی ہے جس میں سماجی مسائل پر تنقید کی گئی ہے اور اُن کی شاعری میں دُکھی انسانیت اور غریب و نادار لوگوں کے ساتھ اظہارِ محبت متاثر کُن ہے۔صغیر کی پنجابی شاعری خصوصاً نظم پاکستان اور بھارتی پنجاب میں یکساں طور پر معروف ہے۔ انھیں کئی مرتبہ پنجاب (پاکستان) کے سرکاری ادارے، پنجاب انسٹی ٹیوٹ آف لینگویج آرٹ اینڈ کلچر (PILAC) کی طرف سے اعزازات و انعامات سے نوازا گیا ہے۔علاوہ ازیں انھیں دیگر متعدد ادبی اعزازات بھی موصول ہوئے ہیں۔اُن کی وجہ شہرت ایک شہرۂ آفاق پنجابی نظم ”**[[اردو بولن والیے کڑئیے(کتاب)|اُردو بولن والیے کُڑئیے]]**“ ہے۔
## زندگی
صغیر تبسم ریگراں بستی بہاولنگر میں پیدا ہوئے۔آپ نے **ابتدائی تعلیم** پرائمری اسکول میونسپل کمیٹی ریگراں بستی اور **ثانوی تعلیم** ہائی اسکول بستی صدر دین میں سے حاصل کی۔آپ نے بہاولپور سے **بی۔ کام** کا امتحان پاس کیا اور 2001ء میں لاہور سے **ڈپلوما اِن کمپیوٹر سائنسز** حاصل کیا اور 2004ء میں بہاء الدین زکریا یونیورسٹی سے **ایم۔کام** کا امتحان پاس کیا،2010ء میں ورچوئل یونیورسٹی آف پاکستان سے ایم بی اے اور 2016ء میں یونیورسٹی آف ساؤتھ ایشیاء، لاہور سے ماسٹرز آف سائنس اِن مینیجمنٹ سائنسز کیا۔۔وہ (اکتوبر 2025ء تک) گورنمنٹ پوسٹ گریجویٹ کالج آف کامرس بہاولنگر میں تدریس فرما رہے ہیں۔

## شاعری
آغاز میں آپ نے اردو میں بھی کلام کہا لیکن بعد میں محض پنجابی ہی کو منتخب کر لیا۔ آپ جدید پنجابی غزل اور نظم دونوں میں یدِ طولیٰ رکھتے ہیں لیکن آپ کی نظمیں زیادہ مشہور ہیں۔صغیر تبسم کی بہت سی نظمیں زبانِ زدِ عام ہیں اور وہ اُن کی مختلف کتب میں موجود ہیں۔
### مشہور نظمیں
* گل سُن نی مائے میریے
* اک ہور دسمبر لنگھ گیا
* ہور محبت نہیں کرنی
* اوس کیفے دے پچھلے پاسے
* جے اوہ کدھرے مل جاوے تے
* دکھاں دے گل ٹلیاں بنھو
* گل سُن وے دل دیا جانیا
* اساں انج نہیں لکھدے دکھاں نوں
* شروع اوس دے نام توں
### اردو بولن والیے کڑئیے
آپ کی ایک شہرۂ آفاق طویل نظم(اردو بولن والیے کڑئیے) کو، جو ایک مکمل کتاب بھی ہے، صابر ورک (گلوکار) نے اِس نظم پر مشتمل 136 صفحات کی مکمل کتاب گائی ہے۔ اُن کے علاوہ اداکار ببو رانا، رمضان جانی، نے بھی اس کو گایا ہے۔ اس کتاب کے پس سرورق پر الیاس گھمن صاحب لکھتے ہیں۔”اس کتاب کو ہر برس شائع ہونے والے شعری مجموعہ جات کی فہرست میں نہیں رکھنا چاہیے یہ کوئی عام سی کتاب نہیں، بلکہ ایک پُکار ہے، ایک درد بھری آہ ہے، ایک بلند آواز میں دی گئی صدا ہے۔۔۔۔ بہت سال پہلے سے میں نے بہت سے معروف شاعروں کو دعوت دی تھی کہ اگر ممکن ہو تو کوئی دھرتی کا بیٹا، پنجاب، پنجابی (بولی)، پنجابیت اور پنجابیوں کے دُکھوں کے متعلق ایک نہایت طویل نظم لکھنے کی ہمت کرے۔ مادری زبان کے دربار میں بے شمار مصرعوں کا وزن اٹھا کر صغیر تبسم نے اپنی صلاحیتوں کا لوہا منوایا ہے کہ وہی موجودہ دور کی پنجابی روایت کا سُورما ہے۔
اس کے چند ابتدائی بند یہ ہیں۔

### غزل
وہ جدید غزل میں بھی ایک منفرد انداز رکھتے ہیں۔

### چند معروف غزلیں
* روہی وچ کھلوتے رُکھ نوں وڈھن دا
* بیٹھ زرا میں اکھ دی باری بھیڑ دیاں
* یا توں سانوں جانوں چک لے
* جہڑی لکھی رات کہانی کتھے وے

## شاعری پر تبصرے
مُشتاق صوفی کے بقول صغیر کی شاعری، روایت اور جدت کے درمیان ایک پُل کی سی حیثیت رکھتی ہے۔ انور مسعود،رقمطراز ہیں کہ صغیر تبسم کی قادرالکلامی کے ثبوت کے لیے ان کی محض ایک نظم ”اِک الہڑ مُٹیار“ ہی کافی ہے۔جبکہ ظفر اقبال کے بقول، صغیر تبسم کی کتاب، ”اِک خیال سمندروں ڈونگھا“ کے پسِ سر ورق پر عطاء الحق قاسمی اور امرت پال سنگھ شیدا (بھارتی پنجاب)نے آپ کے فن اور کتاب کو سراہا ہے۔
شاہد۔ ایم۔ شاہد کے بقول ”ان کی شاعری میں سماجی، تہذیبی، تمدنی، معاشرتی اور ثقافتی اقدار کا رنگ غالب نظر آتا ہے۔ موصوف نے نڈر اور بے باک ہو کر ان تمام پہلوؤں پر بات کی ہے جن کی چکی میں آج کا انسان پس رہا ہے۔“اُن کو شِو کمار بٹالوی سے بھی تشبیہ دی جاتی ہے اور انھیں بعض حلقوں میں پاکستانی شِو کمار قرار دیا جاتا ہے۔
## تصانیف
صغیر تبسم کی مطبوعہ تصانیف درج ذیل ہیں۔
### پاکستان سے طبع شدہ

* قیدی سُفنے (سانجھ پبلی کیشنز، لاہور 2010ء) 144 صفحات۔ 

* جیوندیاں مردیاں آساں مکتبہ روشن خیال، لاہور، پاکستان2018ء
* اساں چُپ نہیں وٹنی دھرتی تے(ضلع بہاولنگر کے شعرا و شاعرات کے تذکروں اور خاکوں اور اُن کی شاعری کے نمونوں پر مشتمل کتاب)مطبوعہ: پرنٹ میڈیا پبلیکیشنز، لاہور2021ء
* اک خیال سمندروں ڈونگھا(مناجات، نظمیں، گیت، غزل ، پنجابی ٹَپّے اور ہائیکو پر مشتمل مجموعہ )، مطبوعہ: پرنٹ میڈیا پبلیکیشنز، لاہور سنہ 2022ء؁
* اردو بولن والیے کڑئیے (کتاب) پرنٹ میڈیا پبلیکیشنز، لاہور۔ مطبوعہ اپریل 2024ء
* *امید تے نہیں* (پنجابی شعری مجموعہ)، لاہور: Print Media Publications، 2025۔ ISBN 978-627-7546-15-1۔

### بھارت سے طبع شدہ

* کُونجاں وچھڑن والیاں نیں سَپْت رِشی پبلیکیشنز، چندی گڑھ، بھارت۔ (آئی ایس بی این ISBN: 978-93-89548-93-8)
* واہگیوں آر پار یونی سٹار بُکس پرائیویٹ لمیٹڈ، موہالی چندی گڑھ(بھارت) 
* ہور محبت نہیں کرنی ایڈیٹر(مترجم): شہباز خان، صفحات: 132، کیفے ورلڈ پبلی کیشن، بھٹنڈہ۔ بھارت۔
* اردو بولن والیے کڑئیے (کتاب) طابع: ادب پرکاشن، (بھارت) 2024ء؁(ISBN:978-93-340-9474-9)
* کُوک سرحدوں پار دی سَپْت رِشی پبلیکیشنز، چندی گڑھ، بھارت۔ (آئی۔ایس۔بی۔این :9789348639455)

## انعامات و ایوارڈز
انھیں پنجاب انسٹی ٹیوٹ آف لینگویج آرٹ اینڈ کلچر (PILAC) کی طرف سے متعدد ایوارڈز سے نوازا گیا ہے۔
ان کے علاوہ انھیں مشہور تاریخی ایوارڈ

# مسعود کھدر پوش ایوارڈ
# پرائیڈ آف پنجاب ایوارڈ
# وارث شاہ انٹرنیشنل ایوارڈ
# بابا فرید ادبی ایوارڈ

اور دیگر بہت سے ادبی اعزازات دیے جا چکے ہیں۔

## تقریبات
**[[ادب اجالا وہاڑی]]** کے زیرِ اہتمام وہاڑی میں ایک شاندار مشاعرے **[[ایک شام صغیر تبسم کے نام]]** کا اہتمام اور ادب اُجالا ایوارڈ

## حوالہ جات

## بیرونی حوالہ جات
* لائبریری آف کانگریس متحدہ ریاست ہائے امریکا، میں پروفائل؛ https://id.loc.gov/authorities/names/n2022210321.html
* ‘Ek Shaam Saghir Tabassum Ke Naam’ captivates literary circles of Vehari

زمرہ:1981ء کی پیدائشیں
زمرہ:اکیسویں صدی کے پاکستانی شعرا
زمرہ:اکیسویں صدی کے پاکستانی مرد مصنفین
زمرہ:پاکستانی مرد شعرا
زمرہ:پنجابی زبان کے شعرا
زمرہ:پنجابی زبان کے مصنفین
زمرہ:پنجابی شعرا
زمرہ:پنجاب، پاکستان کے شعرا
زمرہ:پنجابی شخصیات